瑪嘉烈醫院

瑪嘉烈醫院係香港新界葵青區一間公立全科醫院，喺1975年創辦，個名紀念英女王伊利沙伯二世細妹瑪嘉烈公主，而家由醫院管理局管理，係九龍西聯網其中一間醫院，地址係新界葵涌瑪嘉烈醫院道2-10號。

簡介
瑪嘉烈醫院喺1975年落成啟用，三十幾年嚟，醫院一直致力為新界西同埋九龍西居民提供24小時急症、全科醫療同護理服務，屬聯網轄下大型區域醫院，服務範圍遍及荔枝角、葵涌、青衣、荃灣同東涌區。截至2017年6月30號，瑪嘉烈醫院有1,733張病床同4,445名員工，係香港傳染病科、腎科同泌尿科嘅專科轉介中心。此外，瑪嘉烈醫院設聯網腫瘤科中心、嚴重創傷中心、腎臟移植同透析中心、聯網碎石中心、聯網胸肺內科同肺結核治療、聯網高危產科、兒童及初生嬰兒深切治療服務等等。 

瑪嘉烈醫院復康及療養大樓設於荔景大樓，距離瑪嘉烈醫院大概五分鐘車程。大樓共有268張病床，為急症病人提供療養同復康支援；另設有老人科日間醫院，提供40個名額畀年老病人。

服務範圍

全科
急症科
內科及老人科
外科
矯形及創傷外科
神經外科
兒童及青少年科
婦產科
腫瘤科
成人、兒童及初生嬰兒深切治療科
冠狀科
口腔頜面外科及牙科
麻醉科
放射治療科及核子醫學
病理學科

專科服務
傳染病科
腎科
泌尿科
兒童腎臟中心
嚴重創傷中心
心臟科
胸肺內科
神經外科
胎兒醫學科
婦科腫瘤科
毒理學參考化驗室
排尿動力科
體外碎石中心
內窺鏡檢查中心
心導管檢查服務
專科門診部

其他
物理治療
職業治療
義肢及矯形服務
足部診療部
營養及膳食服務
臨床心理學
藥房
醫務社會服務
言語治療
電子放射診療中心
老人科日間醫院
社康護理服務
社區老人評估服務
職業醫療診所
院牧服務
病人服務

途經公共交通
港鐵及美孚站G出口，行5至10分鐘。

九巴45線，來往麗瑤至九龍城碼頭。

九巴46線，來往麗瑤至佐敦。

九巴46X線，來往美孚至顯徑。

醫院管理局：瑪嘉烈醫院

香港醫院
葵涌